Diari Oficial de la Generalitat Valenciana


Sumari del DOGV 9415, del 30-08-2022 (2022/7788)

Resolució de l'informe ambiental i territorial estratègic favorable en el procediment simplificat del Pla de reforma interior de millora Els Plans.
---------------------------------------------------------------------------------------------------------------------------------------------------

### Dades del document

Número de DOGV
:   9415

Data del DOGV
:   30-08-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/7788


Data del document
:   22-08-2022

Organisme emissor
:   Ajuntament de Mutxamel

Tipus de document
:   Resolució

Descriptors 

:   * Mutxamel
    * pla d'urbanisme
    * administració local

Resolució de l'informe ambiental i territorial estratègic favorable en el procediment simplificat del Pla de reforma interior de millora Els Plans. [2022/7788]  
En compliment del que es disposa en el Decret del regidor delegat de Planejament i Gestió Urbanística ATAC núm. 1296 d'11.08.22 que resol l'informe ambiental i territorial estratègic favorable en el procediment simplificat del Pla de reforma interior de millora Els Plans es procedeix a publicar en el DOGV la resolució següent:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica d'acord amb els criteris de l'annex VIII LOTUP, per no tindre efectes significatius addicionals sobre el medi ambient, i correspon continuar la tramitació de la modificació del pla conforme a les determinacions del TRLOTUP, si bé ha de justificar-se en el PRIM les determinacions resultants següents dels informes emesos:  
  
1. Incorporació de l'esquema de les xarxes de proveïment d'aigua, reg i hidrants contra incendis, clavegueram, amb recorregut de les séquies i filloles en ús i la seua continuïtat a través del nucli urbà, de manera que acredite la suficiència per a l'abocament de pluvials i la reutilització del cabal recollit.  
2. Reordenació de les illes de cases edificades i futura renovació o substitució segons consideracions de l'Estudi d'Integració Paisatgística - zona vora connexió nucli urbà, incorporant reculades a viari i a fites, cromatisme de les naus, determinacions dels cartells i rètols, pantalles de vegetació, tipus d'il·luminació,-  
3. Règim proposat, segons l'art. 40.3 TRLOTUP per a les edificacions existents amb ordenança específica del règim de fora d'ordenació. I les condicions dels usos compatibles 3.1.10 per a la gasolinera en la seua ubicació actual que ocupa la xarxa viària, incorporant valoració de la concessió, supressió o trasllat.  
4. Tractament de la senda PR-CV 142, que travessa el sector per la seua part sud-oest, i integrar-lo com a condició de connexió exterior del sector (xarxa de camins de l'aigua).  
5. Justificació de la suficiència del sistema viari dissenyat i de l'equipament dotacional aparcament, per a la implantació d'indústria lleugera, artesanal, tallers i usos terciari.  
6. Com que es tracta d'un sector de superfície inferior a 20 ha, no sembla adequada la inclusió entre les condicions de les fitxes de zones de l'apartat «C. Drenatge d'aigües pluvials, així com la referència de l'art. 2.2 «No obstant l'anterior, els propietaris del sòl d'ambdos podran adaptar-se als usos, intensitats, edificabilitat, altures, i resta de determinacions d'ordre urbanístic del Pla General que s'aprove definitivament, actualment en tràmit d'aprovació.»  
7. Pronunciament respecte dels efectes del conveni subscrit entre l'AIU i EMSUVIM, SLU, el 29.11.2012, expressament de la Clàusula Huitena Compliment, «Si per raons de força major, per imperatiu legal o tècnic o per oposició d'instància supramunicipals i/o jurisdiccionals, quedara frustrat, superat o desnaturalitzat el present conveni, el mateix quedarà sense efecte i les parts no tindran res a reclamar-se respecte del seu contingut. Si l'objecte del conveni no arribara a materialitzar-se per incompliment negligent o culpable de les obligacions contretes en aquest pacte per qualsevol de les parts, la part que sí que haja complit els seus compromisos podrà exigir-li a l'altra l'efectiu compliment i en tot cas la compensació dels danys demostrables produïts per aquest incompliment.»  
Prèviament a l'aprovació del PRIM es requerirà dictamen del Consell Jurídic Consultiu de la Comunitat Valenciana, ja que proposa una zonificació diferent o ús urbanístic de les zones verdes previstes en el pla original.  
Segon. La present resolució perdrà la seua vigència i cessarà la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des de la seua publicació. En aquest cas, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.  
Tercer. La present resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, procedisquen en via contenciosa administrativa enfront de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Quart. Traslladar aquesta resolució a la Direcció Territorial de la Conselleria d'Habitatge, Obres Públiques i Vertebració del Territori, a la AIU Els Plans i al gerent de EMSUVIM, SLU, a l'efecte d'incloure en el pla les determinacions establides en la citada declaració per a continuar el procediment i aprovar-lo conforme al procediment simplificat.  
  
  
Mutxamel, 22 d'agost de 2022.- El regidor delegat de Planejament i Gestió Urbanística: Vicente Gomis Domenech.